Die wêreld in foto’s – 29 Augustus 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Die nasionale kriminologie laboratorium in Brussel is beskadig nadat ŉ ontploffing die gebou geruk het. Die rede vir die ontploffing is nog nie bekend nie. Foto: Geert Vanden Wijngaert/wire.africannewsagency.com ŉ Suid-Koreaanse omgewingsbewaarder hou ŉ plakkaat met ŉ foto van Volkswagen se nuwe Beetle-model vas tydens ŉ protesoptog. Betogers eis dat Volkswagen vergoeding betaal omdat dié maatskappy glo toetsresultate oor uitlaatgasse gemanipuleer het. Die Koreaanse regering het Volkswagen met 17.8 miljard won (ongeveer 16 miljoen dollar), beboet Foto: Ahn Young-joon./wire.africannewsagency.com Munisipale-werkers maak die gebied skoon waar onwettige kiosks platgestoot is naby ŉ ondergrondse treinstasie in Moskou, Rusland. Meer as 90 van dié stalletjies wat gesloop is, het ŉ verskeidenheid produkte, soos kos en blomme verkoop. Foto: Alexander Zemlianichenko/wire.africannewsagency.com Klei-figure van verskeie G-20 leiers, soos president Barack Obama en president Vladimir Putin word deur Chinese kunstenaar, Wu Xiaoli, gemaak en word in China se Zhejiang-provinsie verkoop. Die G-20 byeenkoms word vanjaar op 4-5 September in Hangzhou, China, gehou. Foto: Chinatopix via AP/wire.africannewsagency.com Die Tibetaanse geestelike leier, die Dalai Lama, groet volgelinge voor ŉ praatjie by die Tsuglakhang-tempel in Dharmsala, Indië. Foto: Ashwini Bhatia/wire.africannewsagency.com